laion/Wikipedia-Exotic huggingface dataset:
সিমা ছিয়েন

সিমা ছিয়েন ছিলেন হান সাম্রাজ্যের রাজকীয় লিপিশালার একজন অধ্যক্ষ। তাকে চৈনিক ইতিহাস লিখনধারার জনক হিসেবে বিবেচনা করা হয়। তার সর্বশ্রেষ্ঠ গ্রন্থ প্রধান ঐতিহাসিক দলিল যা চৈনিকদের কাছে শিচি নামেই অধিক পরিচিত। গ্রন্থটিতে তিনি "জিযহুয়ান্তি" ধাঁচে হলুদ সম্রাটের সময় হতে সিমা ছিয়েনের সমসাময়িক হান সম্রাট উ এর সময় পর্যন্ত প্রায় দুই হাজার বছরের বেশি সময়ের চীনের ইতিহাস লিপিবদ্ধ করেন। তার রচনাবলী পরবর্তী চৈনিক ইতিহাস লিখনধারার ভিত্তি স্থাপন করে। ১. মানুষের মৃত্যু অনিবার্য, কিন্তু তার তাৎপর্য হবে থাই পাহাড়ের চেয়েও ভারী বা বেলে হাঁসের পালকের চেয়েও হালকা। চীনা উইকিসংকলনে এই নিবন্ধ সম্পর্কে আদি লেখা রয়েছে: Shiji (in Chinese) উইকিমিডিয়া কমন্সে সিমা ছিয়েন সংক্রান্ত মিডিয়া রয়েছে। ওপেন লাইব্রেরিতে সিমা ছিয়েন-এর সৃষ্টিকর্ম Significance of Shiji on literature Sima Qian and His Shiji[স্থায়ীভাবে অকার্যকর সংযোগ] Sima Qian: China's 'grand historian', article by Carrie Gracie in BBC News Magazine, 7 October 2012
জ্যাকলিন ফার্নান্দেজ

জ্যাকলিন ফার্নান্দেজ (সিংহলি: ජැකලීන් ෆර්නැන්ඩස්; জন্ম: ১১ আগস্ট, ১৯৮৫) শ্রীলঙ্কান বংশোদ্ভূত বলিউড অভিনেত্রী। তিনি ২০০৬ সালে মিস ইউনিভার্স শ্রীলঙ্কা মুকুট বিজয়ী। মিস ইউনিভার্স শ্রীলঙ্কা হিসেবে তিনি ২০০৬ সালের মিস ইউনিভার্স প্রতিযোগিতায় তার দেশকে উপস্থাপন করেন। ২০০৯ সালে ভারতে এক মডেলিংয়ের কাজে এসে তিনি ফ্যান্টাসিধর্মী আলাদিন চলচ্চিত্রের জন্য অডিশন দেন। অডিশনে তিনি নির্বাচিত হন এবং এই ছবির মাধ্যমে তার বলিউডে অভিষেক হয়। ফার্নান্দেজের প্রথম সফল চলচ্চিত্র হল মনস্তাত্ত্বিক থ্রিলার মার্ডার ২ (২০১১)। পরবর্তীতে তিনি কমেডিধর্মী হাউজফুল ২ (২০১২) এবং অ্যাকশনধর্মী রেস ২ (২০১৩) ছবিতে অভিনয় করেন। ২০১৪ সালে তিনি কিক ছবিতে প্রধান নারী চরিত্রে অভিনয় করেন, যা বলিউডে সর্বোচ্চ আয়কারী চলচ্চিত্রের একটি। ফার্নান্দেজ ব্রাদার্স চলচ্চিত্রে তার অভিনয়ের জন্য প্রশংসা লাভ করেন। ২০১৬ সালে তার অভিনীত সফল চলচ্চিত্রগুলো হল কমেডিধর্মী হাউজফুল ৩, অ্যাকশনধর্মী ডিশুম, ও সুপারহিরো থ্রিলার আ ফ্লাইং জাট। ফার্নান্দেজ ১৯৮৫ সালের ১১ই আগস্ট জন্মগ্রহণ করেন। তার পিতা ইলরয় ফার্নান্দেজকে জীবনের আদর্শ হিসেবে মেনে নিয়েছেন। অভিনেত্রীর বাবা তাদের পরিবারের জন্য সব সময় হাড়ভাঙা পরিশ্রম করেছেন। ক্যারিয়ারের শুরু থেকেই ফার্নান্দেজকে সবচেয়ে বেশি উৎসাহ যুগিয়েছেন। তাই তিনি তার বাবার মতো নিজেকে একজন পরিশ্রমী মানুষ হিসেবে গড়ে তুলতে চান। তিনি দায়িত্ববোধকে কখনো এড়িয়ে যাননি। যে কোনো বিপদে তার মায়ের পাশে এসে দাঁড়িয়েছেন। তাই তিনি বাবার পছন্দেই জীবনসঙ্গী নির্বাচন করবেন বলে সিদ্ধান্ত নিয়েছেন। জ্যাকলিন ফার্নান্দেজ একটি দ্বীপের মালিক হয়েছেন। তাই বলিউডের বাসিন্দারা তাকে বিলাসী নায়িকা বলে ডাকছেন। জ্যাকলিন নিজের জন্মভূমি শ্রীলঙ্কার দক্ষিণ উপকূলে একটি দ্বীপ কিনেছেন যেটি দেখতে খুব সুন্দর। অনেক ধনী দ্বীপটি কিনতে চেয়েছিলেন। কিন্তু সবাইকে টেক্কা দিয়ে জ্যাকলিন দ্বীপের মালিক হয়েছেন। তার কেনা ওই দ্বীপটি শ্রীলঙ্কান ক্রিকেট টিমের সাবেক অধিনায়ক কুমারা সাঙ্গাকারার ব্যক্তিগত দ্বীপের ঠিক পাশেই অবস্থিত। "Jacqueline Fernandez Biography, Facts"। Celebrities Facts। সংগ্রহের তারিখ ২০১৭-০৭-১১।  রুপ বদলাবেন জ্যাকলিন ওয়েব্যাক মেশিনে আর্কাইভকৃত ৮ সেপ্টেম্বর ২০১৫ তারিখে, যমুনা নিউজ। ঢাকা থেকে প্রকাশের তারিখ: ১০-১২-২০১২। বাবার আদর্শে জ্যাকলিন ফার্নান্দেজ ওয়েব্যাক মেশিনে আর্কাইভকৃত ৪ মার্চ ২০১৬ তারিখে, যমুনা নিউজ। ঢাকা থেকে প্রকাশের তারিখ: ২৮-১২-২০১২। দ্বীপের মালিক জ্যাকলিন, শোবিজ ডেস্ক, বাংলাদেশ প্রতিদিন। ঢাকা থেকে প্রকাশের তারিখ: ০১-১২-২০১২। "Jacqueline and Prabhas sizzle in Saaho's Bad Boy"। Times of India (english ভাষায়)। ১৯ আগস্ট ২০১৯। সংগ্রহের তারিখ ১৯ আগস্ট ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) "drive first look sushant singh rajput jacqueline fernandez start shooting by karan johar"। www.hindustantimes.com। ২০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৭।  "'Attack': John Abraham and Jacqueline Fernandez starts shooting for the action-thriller"। TheTimes of India (english ভাষায়)। ৯ জানুয়ারি ২০২০। সংগ্রহের তারিখ ৯ জানুয়ারি ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে জ্যাকলিন ফার্নান্দেজ সংক্রান্ত মিডিয়া রয়েছে। ইন্টারনেট মুভি ডেটাবেজে জ্যাকলিন ফার্নান্দেজ (ইংরেজি) ইন্সটাগ্রামে জ্যাকলিন ফার্নান্দেজ
জগদ্বন্ধু

জগদ্বন্ধু সুন্দর (১৭ই মে ১৮৭১ - ১৭ সেপ্টেম্বর ১৯২১) একজন বৈষ্ণব ধর্মগুরু, সমাজ-সংস্কারক ও লেখক। নিম্নবর্ণের হিন্দুদের প্রতি বিশেষ সহানূভূতি প্রকাশের কারণে তিনি "জগদ্বন্ধু" উপাধী লাভ করেন এবং এই নামেই বিশেষ পরিচিতি লাভ করেন। এছাড়াও বৈষ্ণব ধর্মীয় সঙ্গীত বা কীর্তন সংগ্রহ, রচনা এবং পরিবেশনের জন্যও তিনি বিশেষভাবে পরিচিত। ১৮৭১ সালের ১৭ই মে ব্রিটিশ ভারতের মুর্শিদাবাদ জেলার ডাহাপাড়ায় তাঁর পিতার কর্মস্থলে তাঁর জন্ম। তাঁর পৈতৃক নিবাস বাংলাদেশের ফরিদপুর জেলার গোবিন্দপুর গ্রামে। তাঁর পিতার নাম: দীননাথ চক্রবর্তী এবং মাতার নাম: বামাসুন্দরী দেবী।তাঁর বয়স তখন মাত্র ১৪ মাস তখন তাঁর মা মারা যান।তাঁর ৫ বছর বয়সে তাঁর পিতাও মারা যান।১৯২১ সালে তাঁর প্রতিষ্ঠিত শ্রীধাম শ্রীঅঙ্গনেই তিঁনি ইহোলোক ত্যাগ করেন। তার রচিত বৈষ্ণব ধর্মীয় সঙ্গীত বা কীর্তন সম্পর্কিত উল্লেখযোগ্য গ্রন্থ হলো: হরিকথা চন্দ্রপাত ত্রিকাল। তাঁর কিছু বাণী রয়েছে, তার মধ্যে পাঁচটি উল্লেখযোগ্য হলো- ১। ভ্রষ্টবুদ্ধি হয়ে মাতা-পিতার মনে কষ্ট দিতে নেই। ২। যে সংসারে শান্তি পায় না, সে সংসার ত্যাগ করলেও শান্তি পায় না। ৩। কেউ মূর্খ থাকিও না। মূর্খ আমার কথা বুঝিতে পারিবে না। অজ্ঞানের হরিভক্তি হয় না। ৪। পরচর্চা করর্নে বা অন্তরের স্থান দিও না। পরচর্চা পরনিন্দা ত্যাগ কর। ঘরের দেয়ালে লিখে রেখো, পরচর্চা নিষেধ। ৫। জীবদেহে নিত্যানন্দের বাস। কোন জীবকে আঘাত করলে নিত্যানন্দকে আঘাত করা হয়। মহানামব্রত ব্রহ্মচারী শ্রীঅঙ্গন কীর্তন বাংরাপিডিয়ায় -ইংরেজি ভার্সন জগদ্বন্ধু সুন্দর এর আশ্রম type=&option=single&news id=257097&pub no=1045&type=|মানবকল্যাণে প্রভু জগদ্বন্ধু[স্থায়ীভাবে অকার্যকর সংযোগ] "সমকাল :: মানবকল্যাণে প্রভু জগদ্বন্ধু ::"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।
শ্রীঅঙ্গন

শ্রীধাম শ্রীঅঙ্গন বা শ্রীঅঙ্গন বাংলাদেশের ফরিদপুর জেলায় অবস্থিত হিন্দু মহানাম সম্প্রদায়ের একটি আশ্রম, যা জগদ্বন্ধু সুন্দর ১৮৯৯ সালে প্রতিষ্ঠা করেন। এই আশ্রমটি বাংলাদেশের হিন্দু মহানাম সম্প্রদায়ের মূল কেন্দ্র হিসেবে পরিচিত। ১৯৭১ সালে বাংলাদেশের স্বাধীনতা যুদ্ধ চলাকালীন সময় পাকিস্তানি সেনাবাহিনী ৮ জন আশ্রমবাসীকে তাদের ধর্মীয় প্রার্থনা করার সময় হত্যা করে এবং আশ্রমটিতে ব্যাপক ধ্বংস লীলা চালায়। এই আশ্রমটিতে প্রতিবছর জন্মাষ্টমী খুব জাক-জমকের সাথে পালন করা হয়। এখানে একটি রথ যাত্রা উৎসবের আয়োজনও করা হয়। বাংলা ১৩০৬ সালের আষাঢ় মাসে রথযাত্রা উৎসবের সময় জগদ্বন্ধু সুন্দর এই অঙ্গনটি প্রতিষ্ঠা করেন। শ্রীরাম সুন্দর এবং শ্রীরাম কুমারমুদি অঙ্গনের জন্য জমি দান করেন। শ্রীঅঙ্গন হত্যাকাণ্ড জগদ্বন্ধু সুন্দর এর আশ্রম 'শ্রীঅঙ্গন' ফরিদপুরে কীর্তনরত ৮ সন্ন্যাসীর আত্মোৎসর্গর দিন আজ[স্থায়ীভাবে অকার্যকর সংযোগ] "Sridham Sriangan Faridpur"। Mahanam sampraday। ২৮ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১২।  http://www.gramerkagoj.com/print.php?id=85817[স্থায়ীভাবে অকার্যকর সংযোগ] "Institutions of Dr Mahanam"। ICBS। ২৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১২।  "Janmastami programme inaugurate in Faridpur"। The New Nation, Dhaka  – via HighBeam Research (সদস্যতা প্রয়োজনীয়) । ১৪ আগস্ট ২০০৯। ১৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১২।
সৈয়দ হামজা

সৈয়দ হামজা (জন্ম: ১৭৫৫ - মৃত্যু: ১৮১৫) সপ্তদশ শতাব্দীর একজন বাঙালি কবি ও সাহিত্যিক। তিনি পুথিঁ সাহিত্যিক হিসেবে সমধিক পরিচিত। সৈয়দ হামজা পশ্চিমবঙ্গ এর হুগলি জেলার ভুরশুট পরগনার উদনা গ্রামে সৈয়দ হামজার পৈতৃক নিবাস ছিল। তার পিতার নাম সৈয়দ মীর হেদায়েতুল্লাহ। উদনা গ্রামের বীর পাড়ায় তার বাড়ি। তিনি আরবি, ফারসি, উর্দু ভাষা ও সাহিত্যে সুপণ্ডিত ছিলেন। অল্প বয়সে সৈয়দ হামজার কবি-প্রতিভার স্ফুরণ ঘটে। তিনি পাঁচালি ও হেঁয়ালি জাতীয় ছড়া রচনার মাধ্যমে কাব্যচর্চা শুরু করেন। তাঁর প্রথম কাব্য মধুমালতী (১৭৮৮) সামান্য আঞ্চলিকতা ছাড়া শুদ্ধ সাহিত্যিক বাংলায় রচিত। হিন্দিতে কুতবন ও মনঝন এবং বাংলায় মুহম্মদ কবির পূর্বেই রোম্যান্সধর্মী এ কাব্য রচনা করেন। এর কাহিনী অলৌকিকতায় পূর্ণ হলেও মানুষের ধর্ম, সমাজ, নীতি, আচার, সংস্কার ইত্যাদি উপেক্ষিত হয়নি। সৈয়দ হামজার দ্বিতীয় কাব্য আমীর হামজা (১৭৯৫)। এ কাব্যের উৎস ফারসি দাস্তান্-ই-আমীর হাম্জা। এটি বাংলা, হিন্দি, আরবি ও ফারসি শব্দের মিশ্রণজাত ‘মুসলমানি বাংলা’য় রচিত। সাধারণভবে দোভাষী পুথি হিসেবে পরিচিত এরূপ কাব্যরীতির প্রতি সৈয়দ হামজার বেশ আকর্ষণ ছিল। তাঁর পরের দুটি কাব্য জৈগুনের পুথি (১৭৯৭) ও হাতেম তাই-এ একই ভাষারীতি অনুসৃত হয়েছে। আমীর হামজা ও জৈগুনের পুথি যথাক্রমে হযরত মুহাম্মাদ (স.) এর পিতৃব্য আমীর হামজা এবং হযরত আলী (রা.) পুত্র হানিফার বীরত্বগাথা নিয়ে রচিত। হাতেম তাই-এর উৎস আরায়েশ মহ্ফিল নামক উর্দু কাব্য। এতে আরবের লিজেন্ডারি পরোপকারী ধার্মিক পুরুষ হাতেম তাইকে কেন্দ্র করে বহু অলৌকিক কাহিনীর সমাবেশ ঘটেছে। আমীর হামজা ও হাতেম তাই উভয় কাব্যই আকারে বিশাল। মধুমালতী (১৭৮৮) - পুথিঁ (বাংলা) আমীর হামজা (১৭৯৫) হানিফার জঙ্গনামা হাতেম তাই মুহম্মদ মনসুরউদ্দীন রচনাবলী, প্রথম খণ্ড, পৃষ্ঠা ১৯২ bn.banglapedia.org Dhawan, Dr Anu (২০২৩-০১-০৩)। Persian Influence on Art, Architecture, Philosophy and Culture of Indian Subcontinent (ইংরেজি ভাষায়)। Anuradha Prakashan। পৃষ্ঠা ১৪১। আইএসবিএন 978-93-91873-62-2।  Irani, Ayesha A. (২০২১-০১-১৮)। The Muhammad Avat=ara: Salvation History, Translation, and the Making of Bengali Islam (ইংরেজি ভাষায়)। Oxford University Press। আইএসবিএন 978-0-19-008922-1।  ওয়াকিল আহমদ (২০১২)। "সৈয়দ হামজা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
রেইনালদো বেনিয়োনে

রেইনালদো বেনিয়োনে আর্জেন্টিনার শেষ একনায়ক ও সাবেক সেনাশাসক। ১৯৭৬ থেকে ১৯৮৩ সাল পর্যন্ত আর্জেন্টিনায় সামরিক শাসন চলে। জান্তা সরকারের এ শাসন প্রক্রিয়াকে অভিহিত করে 'ন্যাশনাল রি-অর্গানাইজেশন প্রসেস' নামে। এ আট বছরে চারজন সামরিক কর্মকর্তা কার্যত প্রেসিডেন্টের দায়িত্ব পালন করেন। শেষ মেয়াদে ১৯৮২ সালের ১ জুলাই থেকে ১৯৮৩ সালের ১০ ডিসেম্বর পর্যন্ত দায়িত্বে ছিলেন জেনারেল রেইনালদো বেনিয়োনে। ১৯৭৬ থেকে ৭৮ পর্যন্ত তিনি ক্যাম্পো দে মায়ো সেনাঘাঁটির কমান্ডার ছিলেন। বুয়েনস আয়ার্সের শহরতলির এ ঘাঁটিটি আর্জেন্টিনার সবচেয়ে বড় ও কুখ্যাত গোপন নির্যাতন ক্যাম্প হিসেবে পরিচিত। মানবাধিকার সংগঠনগুলোর দাবি, সামরিক শাসনের এ আমলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'-এ প্রাণ হারায় ৩০ হাজার মানুষ। এর মধ্যে প্রায় চার হাজার মানুষকে ধরে নিয়ে যাওয়া হয় কাম্পো দে মায়োতে। মাত্র ৫০ জন সেখান থেকে বেঁচে ফিরে আসতে পারেন। এখানে বন্দি নারীদের অনেকেই তখন সন্তান জন্ম দেন। কিন্তু এসব নবজাতককে তাদের মায়ের কাছ থেকে ছিনিয়ে নেয় সেনাসদস্যরা। বিভিন্ন সেনা বা পুলিশ পরিবারে দত্তক দেওয়া হয় ওইসব শিশুকে। এরকম প্রায় ৫০০ শিশুসন্তানকে তাদের মায়ের কোল খালি করে নিয়ে যাওয়া হয় সে সময়। ২০০৭ সালে ক্রিস্টিনা ফারনান্দেজ প্রেসিডেন্ট নির্বাচিত হওয়ার পর তিনি জান্তা সরকারের নাটের গুরুদের বিচারের কাঠগড়ায় দাঁড় করাতে জোর তৎপরতা শুরু করেন। জেনারেল বেনিয়োনের বিরুদ্ধে অপহরণ, নির্যাতন, শিশু চুরিসহ মানবতাবিরোধী কর্মকাণ্ডের অভিযোগের তদন্ত শুরু হয়। এ তদন্তকাজের অংশ হিসেবে ২০০৭ সালের ৮ মার্চ বেনিয়োনকে গ্রেপ্তার করা হয়। ওই একই সালের ২৪ এপ্রিল শুনানি শুরু হয়। আর্জেন্টিনার মানবাধিকার সংগঠন সেন্টার অব লিগ্যাল অ্যান্ড সোস্যাল স্টাডিস বলছে, সেনাশাসনের সময় নানাবিধ মানবতাবিরোধী অপরাধ করার জন্য এখন পর্যন্ত মোট ১৪৬৪ জনের বিরুদ্ধে অভিযোগ আনা হয়েছে। এর মধ্যে ৭৪ জনকে বিভিন্ন মেয়াদে সাজা দেওয়া হয়েছে। সেনা শাসনামলে অপহরণ, নির্যাতনসহ অন্যান্য মানবতাবিরোধী অপরাধের জন্য রেইনালদো বেনিয়োনেকে ২৫ বছরের কারাদণ্ড দেওয়া হয়েছে। এ সব অপরাধের সঙ্গে জড়িত অন্য পাঁচ সাবেক সেনাকর্মকর্তারও ১৭ থেকে ২৫ বছরের মধ্যে নানা মেয়াদি কারাদণ্ড দেওয়া হয়েছে। সাজাপ্রাপ্ত অন্য পাঁচজন হলেন, সান্তিয়াগো রিভেরোস, ফার্নানদো ভারপ্লাতসেন, কার্লোস তেপেদিনো, জর্জ গার্সিয়া ও ইউজেনিয়ো গানাবেনস পেরেলো। প্রায় ৩০ বছর পরে বিচার হলেও অনেকে এতে সন্তোষ প্রকাশ করেছেন। মানবাধিকার সংগঠনগুলোর দাবি, সামরিক শাসনামলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'এ প্রাণ হারায় ৩০ হাজার মানুষ। তবে সরকারি হিসাবে ওই আট বছরে ১৩ হাজার মানুষ নিহত হয়েছে। এর আগে শুনানিতে বেনিয়োনে বলেছিলেন, তাদের সামরিক শাসনামলে আট হাজারের বেশি মানুষ মারা যায়নি। বেনিয়োনে ছিলেন নাটের গুরু ওয়েব্যাক মেশিনে আর্কাইভকৃত ৪ মার্চ ২০১৬ তারিখে,সূত্র : বিবিসি, এএফপি, হাসান ইমাম বাবু। ঢাকা থেকে প্রকাশের তারিখ: ২২ এপ্রিল ২০১০ খ্রিস্টাব্দ। আর্জেন্টিনার শেষ সেনাশাসক বেনিয়োনের ২৫ বছরের জেল ওয়েব্যাক মেশিনে আর্কাইভকৃত ৪ মার্চ ২০১৬ তারিখে,সূত্র : বিবিসি, এএফপি, কালের কণ্ঠ ডেস্ক। ঢাকা থেকে প্রকাশের তারিখ: ২২ এপ্রিল ২০১০ খ্রিস্টাব্দ।
ঢাকা বিশ্ববিদ্যালয় সংস্কৃতি সংসদ

সংস্কৃতি সংসদ ঢাকা বিশ্ববিদ্যালয়ের কেন্দ্রীয় সাংস্কৃতিক সংগঠন। এটি ১৯৫১ সালে প্রতিষ্ঠিত হয়। পরবর্তীতে এই সংগঠনটির নাম পরিবর্তন করে "ঢাকা বিশ্ববিদ্যালয় সংস্কৃতি সংসদ" রাখা হয়। ১৯৫১ সালে ঢাকা বিশ্ববিদ্যালয়ের কয়েকজন বামপন্থী ও প্রগতিশীল ভাব ধারার বিদগ্ধ শিক্ষক এবং শিক্ষার্থীর সমন্বয়ে গড়ে ওঠে সংস্কৃতি সংসদ। খান সারওয়ার মুরশিদ এর সভাপতি এবং মুস্তফা নুরুল ইসলাম সাধারণ সম্পাদক নির্বাচিত হন। সংগঠনটি প্রতিষ্ঠায় আরো যুক্ত ছিলেন: ওবায়দুল হক সরকার, আনোয়ারুল আজিম, হাসান হাফিজুর রহমান, এজেডএম ওবায়দুল্লাহ খান, মুনীর চৌধুরী প্রমুখ। খান সারওয়ার মুরশিদ http://bn.banglapedia.org/index.php?title=সংস্কৃতি_সংসদ।  |শিরোনাম= অনুপস্থিত বা খালি (সাহায্য) "সংরক্ষণাগারভুক্ত অনুলিপি"। ২০২০-০৪-২৫ তারিখে মূল থেকে আর্কাইভ করা। সংগ্রহের তারিখ ২০১৩-০১-১৮।  "সংরক্ষণাগারভুক্ত অনুলিপি"। ৬ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৩।
উ তি

উ তি (চীনা: 吴迪; জন্ম: ১৪ সেপ্টেম্বর, ১৯৯১) চীনের অন্যতম পুরুষ টেনিস খেলোয়াড়। অক্টোবর, ২০১২ সালে তিনি তার খেলোয়াড়ী জীবনে এটিপি-তে সর্বোচ্চ ১৭৬নং বিশ্ব র‌্যাঙ্কিংয়ে আরোহণ করেছিলেন। ২০১১ সালের ডেভিস কাপে বিশ্বের ৩৭নং টেনিস খেলোয়াড় লু ইয়েন-সানকে পরাজিত করাই ছিল তার টেনিস জীবনে সর্বাধিক সাফল্যগাঁথা। ২০১২ সালে চীনের সেরা প্রমিলা খেলোয়াড় লি না'র সাথে হপম্যান কাপে একত্রে মিশ্র দ্বৈত খেলায় অংশ নিয়েছিলেন উ। উ সুযোগ পেয়েও কাজে লাগাতে না পারায় খেলায় জয়লাভ করতে পারেননি তারা। ওয়াইল্ড কার্ড নিয়ে প্লে-অফ ম্যাচে থাইল্যান্ডের দানাই উদোমচোকে ৭-৬(১), ৬-৪ সেটে পরাজিত করে এশিয়া-প্রশান্ত মহাসাগরীয় অঞ্চল থেকে অস্ট্রেলিয়ান ওপেনে অংশগ্রহণের সুযোগ পান। তিনি প্রতিযোগিতার শীর্ষ বাছাই জাপানের উইচি সুগিতা এবং ৪নং বাছাই স্বদেশী জি ঝ্যাঙকে পরাভূত করে অস্ট্রেলিয়ান ওপেনের চূড়ান্ত প্রতিযোগিতায় অংশগ্রহণ নিশ্চিত করেন। "ATP.com - Di Wu Profile"।  "ITF Profile"। ১৮ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৩।  "ATP.com - Di Wu Singles Playing Activity in all tournaments"।  ATP ranking information. "http://2012.australianopen.com/en_AU/news/articles/2012-10-23/201210221350915309730.html?promo=rss&utm_source=feedburner&utm_medium=feed&utm_campaign=Feed%3A+Australian-Open+(Australian+Open)[স্থায়ীভাবে অকার্যকর সংযোগ] " লি না টেনিস অস্ট্রেলিয়ান ওপেন ডেভিস কাপ পুরুষ টেনিস র‌্যাংকিং আন্তর্জাতিক টেনিস ফেডারেশনে উ তি (ইংরেজি)
লালমোহাম্মদ সরদার

লালমোহাম্মদ সরদার (১৮৪৮ - ১৯৩৬) বাংলাদেশের একজন রাজনীতিবিদ এবং সমাজ কর্মী। তিনি বরেন্দ্র অঞ্চলের প্রত্নতাত্ত্বিক অনুসন্ধান কাজ পরিচলানকারীদের অন্যতম ছিলেন। লালমোহাম্মদ সরদার ১৮৪৮ সালে রাজশাহী জেলার পুটিয়া উপজেলার ভেলনা গ্রামে জন্মগ্রহণ করেন। তার পরিবারের আর্থিক অবস্থা অস্বচ্ছল হওয়ায় মাত্র চৌদ্দ বছর বয়সে পড়াশোনা বন্ধ করে দিতে বাধ্য হন। দরিদ্রতার কারণে শিক্ষা অসমাপ্ত রেখে তিনি কায়িক পরিশ্রমের কাজে রত হন এবং মজুরের কাজ করতে থাকেন। কালক্রমে, সঞ্চয়ের মাধ্যমে এবং ইটভাটার ব্যবসায় প্রচুর অর্থ উপার্জন করতে সক্ষম হন। পরবর্তীতে তিনি একটি বিশাল সম্পত্তি ক্রয় করেন এবং 'জায়গীরদার' হিসেবে পরিচিতি লাভ করেন। তিনি কেবল প্রচুর অর্থ উপার্জনই করেননি, এই অর্থ দিয়ে তিনি বিভিন্ন ধরনের রাজনৈতিক, সামাজিক, সাংস্কৃতিক এবং জনসেবায়ও আত্মনিয়োগ করেন। তিনি ১৯০৬ সালে রাজশাহীতে আঞ্জুমান-ই-মফিদুল ইসলাম-এর শাখা প্রতিষ্ঠিত হলে এর প্রতিষ্ঠাতা সভাপতি হন। শরৎকুমার রায় এবং অন্যান্যের সাথে মিলিত হয়ে তিনিও বরেন্দ্র অঞ্চলের প্রত্নতাত্ত্বিক নিদর্শন সংগ্রহে প্রচুর অর্থ ব্যয় করেন। তিনি ১৯২৬ সালে রাজশাহী ডিস্ট্রিক্ট বোর্ড-এর সদস্য নির্বাচিত হন এবং পরবর্তীতে আইন সভারও সভ্য হন। বাংলাপিডিয়ায় - ইংরেজি ভার্সন "সরদার, লালমোহাম্মদ - বাংলাপিডিয়া"। bn.banglapedia.org। সংগ্রহের তারিখ ২০২২-০১-১৩।  "প্রখ্যাত ব্যক্তিত্ব, রাজশাহী জেলা"। বাংলাদেশ জাতীয় তথ্য বাতায়ন। ৪ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০২৩।
শরৎ কুমার রায়

কুমার শরৎ কুমার রায় (জন্ম: ১৮৭৬ - মৃত্যু: ১২ এপ্রিল, ১৯৪৬) ব্রিটিশ ভারতের রাজশাহী অঞ্চলের একজন প্রখ্যাত ব্যক্তিত্ব এবং বরেন্দ্র অঞ্চল সম্পর্কিত গবেষণার প্রাথমিক যুগের অন্যতম উদ্যোক্তা। কুমার শরৎ কুমার রায় ১৮৭৬ খ্রিটাব্দে নাটোর জেলার দিঘাপতিয়ার রাজপরিবারে জন্মগ্রহণ করেন। তার পিতার নাম প্রমথ নাথ রায় এবং মাতা দ্রবময়ী দেবী। তিনি বরেন্দ্র অনুসন্ধান সমিতি এবং বরেন্দ্র গবেষণা জাদুঘর স্থাপনে অগ্রণী ভূমিকা পালন করেন। বরেন্দ্র অনুসন্ধান সমিতি বরেন্দ্র গবেষণা জাদুঘর শরৎকুমার রায় (ভূতত্ববিদ) নাটোর জেলার কৃতি সন্তান - শরৎকুমার রায় রায়, শরৎকুমার - বাংলাপিডিয়া
বাংলাবান্ধা ইউনিয়ন

বাংলাবান্ধা বাংলাদেশের রংপুর বিভাগের পঞ্চগড় জেলার অন্তর্গত তেঁতুলিয়া উপজেলার একটি ইউনিয়ন। এটি বাংলাদেশের সর্ব উত্তরের ইউনিয়ন। বাংলাদেশের সর্ব উত্তরের স্থলবন্দরটিও এখানে অবস্থিত। বাংলাবান্ধা ইউনিয়নের আয়তন ৫,১৯৪ একর (২১.০২ বর্গ কিলোমিটার। তেঁতুলিয়া উপজেলা সদর থেকে বাংলাবান্ধা ইউনিয়নের দূরত্ব ১২ কিলোমিটার। হিমকন্যা নামে খ্যাত এ ইউনিয়নের কার্যালয়টি পঞ্চগড়-তেঁতুলিয়া-বাংলাবান্ধা জাতীয় মহাসড়কের পাশে সিপাইপাড়া নামক স্থানে অবস্থিত। ত্রিভুজাকৃতির এ ইউনিয়নের দক্ষিণে তিরনইহাট ইউনিয়ন, পূর্বে ভারতের পশ্চিমবঙ্গ রাজ্যের জলপাইগুড়ি জেলা এবং পশ্চিমে মহানন্দা নদীর ওপাড়ে ভারতের দার্জিলিং জেলা অবস্থিত। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাঁকরভিটা সীমান্ত মাত্র ৩০ কিলোমিটারের মধ্যে। এন৫ (বাংলাদেশ) জাতীয় মহাসড়কটি বাংলাবান্ধা সীমান্ত হয়ে ভারতে প্রবেশ করেছে। বাংলাবান্ধা ইউনিয়ন তেঁতুলিয়া উপজেলার ১নং ইউনিয়ন পরিষদ। এ ইউনিয়নের প্রশাসনিক কার্যক্রম তেঁতুলিয়া থানার আওতাধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এটি ৩টি মৌজায় বিভক্ত। যথা: বাংলাবান্ধা, সিপাইপাড়া এবং খানজি কিসমত। এ ইউনিয়নে ৯টি ওয়ার্ড এবং ২৬টি রয়েছে। ওয়ার্ডভিত্তিক এ ইউনিয়নের গ্রামসমূহ হলো: মোঃ খোরশরদ আলী মোঃ জাহেরুল ইসলাম মোঃ মহসীন আলী প্রধান মোঃ নায়বুল ইসলাম মোঃ কুদরত-ই-খুদা (মিলন) বাংলাদেশের সর্ব উত্তরের স্থলবন্দরটি এখানে অবস্থিত। বাংলাবান্ধা স্থলবন্দরের মাধ্যমে ভারত, নেপাল ও ভুটানের সাথে বাণিজ্য সম্পাদিত হয়। সীমান্তের ওপাড়ে ভারত-এর ফুলবাড়ি॥ ১৯৯৭ সালের ১১ই সেপ্টেম্বর থেকে নেপাল-বাংলাদেশের মাঝে সীমিত আকারে বাণিজ্য অব্যহত রয়েছে। সম্প্রতি বাংলাদেশ সরকারের বিশেষ উদ্যোগ এর ফলে এলাকাটির ব্যাপক উন্নতি সাধিত হয়েছেএএ "বাংলাবান্ধা ইউনিয়ন - জাতীয় তথ্য বাতায়ন"। banglabandhaup.panchagarh.gov.bd। জাতীয় তথ্য বাতায়ন। ৩০ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২৩।  "তেঁতুলিয়া উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ৩০ মার্চ ২০২৩।  "দৈনিক প্রথম আলো"। ২০১৭-১০-১৮ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।
বাংলাবান্ধা স্থল বন্দর

বাংলাবান্ধা স্থল বন্দর বাংলাদেশের তেঁতুলিয়া উপজেলার ১নং বাংলাবান্ধা ইউনিয়নে অবস্থিত একটি স্থল বন্দর। এটি বাংলাদেশের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভুটান) মধ্যে পণ্য আদান-প্রদানের সুবিধা রয়েছে। বাংলাদেশের সর্ব-উত্তরের পঞ্চগড় জেলার তেঁতুলিয়া উপজেলার বাংলাবান্ধা ইউনিয়নে জিরো (0) পয়েন্ট এ বন্দরটি অবস্থিত। এখান থেকে বাংলাদেশের জাতীয় সংসদের ১ নং আসন শুরু। বাংলাদেশের সাথে ভারতের সীমান্ত সংলগ্ন প্রায় ১০ একর জায়গার উপর স্থলবন্দরটি অবস্থিত। ১৯৯৭ সালের ১লা সেপ্টেম্বর স্থল বন্দরটি প্রথম খুলে দেওয়া হয়। নেপালের সাথে বাংলাদেশের এক বাণিজ্য চুক্তির আওতায় পণ্য আমদানি-রপ্তানির মাধ্যমে বন্দরটি প্রথম যাত্রা শুরু করে। পরবর্তীতে ২০১১ সালের জানুয়ারিতে ভারতের সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল আমদানি করা হয়। বাংলাদেশের রাজস্ব বিভাগের তথ্যানুসারে, এ বন্দরের মাধ্যমে বাংলাদেশ সরকার ২০১১-১২ অর্থ বছরে, ১১ কোটি ১৮ লাখ ৭২ হাজার ৭৬৪ টাকা ও ২০১২-১৩ অর্থ বছরের জুলাই মাস পর্যন্ত ১ কোটি ২০ লাখ ৬৬ হাজার টাকা আয় হয়েছিল। বাংলাদেশের ও ভারতের মধ্যে যতগুলো স্থলবন্দর চালু রয়েছে তার মধ্যে বাংলাবান্ধা সবচেয়ে সুবিধাজনক স্থানে অবস্থানে রয়েছে। এখান থেকে ভারতের পশ্চিমবঙ্গের শিলিগুড়ি ১৬ কিলোমিটার। তাছাড়াও ভারতের যে কোনো স্থানে যাতায়াতের সুবিধা রয়েছে। এছাড়া, ভারতের শৈল্য শহর দার্জিলিং ৭৭ কিলোমিটার, নেপাল সীমান্ত ৫৪ কিলোমিটার, ভুটান সীমান্ত ১৩০ কিলোমিটার ও চীন সীমান্ত ২০০ কিলোমিটার দূরে অবস্থিত। বাংলাবান্ধা স্থল বন্দরের পার্শ্ববর্তী ভারতের শিলিগুড়ির মতো সমৃদ্ধ এতো বড় শহর অন্যান্য স্থলবন্দরের কাছে নেই। ভারতের সেভেন সিস্টার রাজ্যগুলোতে যাওয়ার সবচেয়ে সুবিধাজনক করিডোর হচ্ছে দার্জিলিং জেলার বাগডোগরা বিমানবন্দর যা বাংলাবান্ধা স্থলবন্দর থেকে মাএ ১৬ কিলোমিটার দূরে। ইমিগ্রেশন কার্যক্রম শুরু হওয়ার ফলে ভারতের ফুলবাড়ি স্থল বন্দরের দ্বারা বাংলাদেশ, ভারত, নেপাল ও ভুটানের মধ্যে ব্যবসা-বাণিজ্যের ব্যাপক প্রসার পাওয়াসহ পঞ্চগড় জেলা উন্নয়নের পাশাপাশি বদলে যাবে বাংলাদেশের উওরবঙ্গের চিত্র। বাংলাবান্ধা স্থল বন্দরের বিপরীতে ভারতের ফুলবাড়ি স্থল বন্দর অবস্থান। বাংলাবান্ধা জিরো পয়েন্ট ২০১৯ বাংলাবান্ধা স্থল বন্দর সড়ক। দূরে ভারতের স্থাপনা ২০১৯ বাংলাবান্ধা এক্সপ্রেস বাংলাবান্ধা ইউনিয়ন তেঁতুলিয়া উপজেলা পঞ্চগড় জেলা পঞ্চগড় রেলওয়ে স্টেশন "বাংলাদেশ স্থল বন্দর কর্তৃপক্ষ"। www.bsbk.gov.bd (ইংরেজি ভাষায়)। ২০২৩-০৫-২৩ তারিখে মূল থেকে আর্কাইভ করা। সংগ্রহের তারিখ ২০২৩-০৫-১৫।  "সংরক্ষণাগারভুক্ত অনুলিপি"। ৩০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৪।
ক্যান্ডেলেরিয়ার ব্যাসিলিকা

খ্রিস্টীয় উৎসববিশেষ মধ্যে রাজপ্রাসাদ (স্পেনীয়: Basílica y Real Santuario Mariano de Nuestra Señora de la Candelaria বা Basílica de la Candelaria) হল একটি রোমান ক্যাথলিক ছোট রাজপ্রাসাদ যা কানারি দ্বীপপুঞ্জের প্রথম মারিয়ান ব্যাসিলিকা বা মঠ। এটি তেনেরিফে দ্বীপপুঞ্জের (ক্যানারি দ্বীপপুঞ্জ, স্পেন) ক্যান্ডেলেরিয়ার শহর এবং পৌরসভাতে অবস্থিত। এটি রাজধানী সান্টা ক্রুজ দে তেনেরিফে দ্বীপ থেকে প্রায় ২০ কিলোমিটার (১২ মাইল) দক্ষিণে অবস্থিত। রাজপ্রাসাদ বা ব্যাসিলিকাটি ক্যানডেলারিয়ার ভার্জিনকে (ক্যানারি দ্বীপপুঞ্জের রক্ষাকর্তা) উৎসর্গীকৃত করা হয়েছে। ক্যানারি দ্বীপপুঞ্জের সরকার ক্যানডেলারিয়ার রাজপ্রাসাদকে সাংস্কৃতিক আকর্ষণ হিসেবে শ্রেণীভূক্ত করা হয়েছে। রাজপ্রাসাদটিকে জোসে এনরিক মাররেরো রেগালাদো স্থপতি দ্বারা পরিকল্পনা করা হয়েছিল। রাজপ্রাসাদটি স্পেনের বৃহত্তম ব্যাসিলিকার অন্যতম এবং প্রায় ২.৫ মিলিয়ন প্রতি বছর একে পরিদর্শন করেন। অভ্যন্তর উচ্চ বেদি খ্রিস্টীয় উৎসববিশেষ এর ভার্জিন ছদ্মরূপ Artículo periodístico de El Día - in Spanish "Virgen de Candelaria, Patrona de Canarias - in Spanish"। ১৭ মে ২০১১ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৫।  "Medio siglo de fervor en Candelaria - in Spanish"। ১৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৩।  উইকিমিডিয়া কমন্সে ক্যান্ডেলেরিয়ার ব্যাসিলিকা সংক্রান্ত মিডিয়া রয়েছে। কালো কুমারী মেরী: ক্যান্ডেলেরিয়ার ভার্জিন